laion/Wikipedia-Exotic huggingface dataset:
লিওনার্দো দা ভিঞ্চি–ফিউমিচিনো বিমানবন্দর

রোম–ফিউমিচিনো আন্তর্জাতিক বিমানবন্দর "লিওনার্দো দা ভিঞ্চি", যা সাধারণত লিওনার্দো দা ভিঞ্চি–ফিউমিচিনো বিমানবন্দর নামে পরিচিত, এটি ইতালির ফিউমিচিনোতে অবস্থিত একটি আন্তর্জাতিক বিমানবন্দর, যা রোমে বিমান পরিষেবা প্রদান করে। এটি দেশের ব্যস্ততম বিমানবন্দর, ইউরোপের একাদশ-ব্যস্ততম বিমানবন্দর এবং ৪৩.৫ মিলিয়নেরও বেশি যাত্রীদের পরিষেবা প্রদান সহ বিশ্বের ৪৯তম-ব্যস্ত বিমানবন্দর। বিমানবন্দরটি ১৬ বর্গ কিলোমিটার (৬.২ বর্গ মাইল) এলাকা জুড়ে বিস্তৃত রয়েছে। বিমানবন্দরটি পূর্বে পতাকাবাহী ও বৃহত্তম ইতালীয় বিমানসংস্থা আলিতালিয়ার প্রধান কেন্দ্র হিসাবে কাজ করেছিল, যা ২০২১ সালের ১৫ই অক্টোবর কার্যক্রম বন্ধ করে দেয়। এটি এখন আলিতালিয়ার উত্তরসূরি আইটিএ এয়ারওয়েজের প্রধান আন্তর্জাতিক কেন্দ্র। এটি ২০২২ সাল পর্যন্ত টানা তিন বছর ধরে ৪০ মিলিয়নেরও বেশি যাত্রী সহ এয়ারপোর্ট কাউন্সিল ইন্টারন্যাশনাল (এসিআই) ইউরোপ দ্বারা জারি করা হাব বিভাগে "সেরা বিমানবন্দর পুরস্কার" জিতেছিল। "Assaeroporti" (পিডিএফ)।  Studio Impatto Ambientale ENAC Turismo Roma
চাহিদা আমানত

চাহিদা আমানত (ইংরেজি: Demand Deposit) হল বাণিজ্যিক ব্যাংকে চলতি বা সঞ্চয়ী হিসাবে রক্ষিত তহবিল বা আমানত যেটি গ্রাহক যেকোনো সময় চেক বা কার্ডের মাধ্যমে উত্তোলন করতে পারে। এই হিসাবসমূহের আমানত সাধারণত নগদ অর্থ হিসাবে বিবেচিত হয়। চাহিদা আমানত কোনও পূর্ব নোটিশ ছাড়াই চাহিদা অনুযায়ী আমানতকারী উত্তোলন করতে পারে। মূলত ১৬শ এবং ১৭শ শতাব্দীর দিকে ব্যাংকগুলো জনসাধারণের কাছ থেকে আমানত গ্রহণ শুরু করে। যুক্তরাষ্ট্রে ১৮৬৫ সালে ব্যাংক নোট ইস্যুর উপর ১০% কর আরোপ করা হয়। ঐসময় থেকেই মূলত যুক্তরাষ্ট্রে চাহিদা আমানতের উদ্ভব হয় এবং দ্রুতই এর ব্যবহার বাড়তে থাকে। মার্কিন যুক্তরাষ্ট্রে শুধুমাত্র নাউ হিসাব ব্যতীত অন্যসব চেকিং হিসাবসমূহে (চেক অফারিং হিসাব) রক্ষিত তহবিলকে চাহিদা আমানত বোঝায়। বাংলাদেশে চাহিদা আমানত বলতে চলতি হিসাব এবং সঞ্চয়ী হিসাবে রক্ষিত আমানতকে বুঝানো হয়। চাহিদা আমানত সাধারণত সংকীর্ণভাবে সংজ্ঞায়িত অর্থ সরবরাহের একক হিসাবে বিবেচিত হয়, কারণ এই আমানত চেক এবং ড্রাফ্টের মাধ্যমে উত্তোলন, পণ্য ও পরিষেবার মূল্য পরিশোধের মাধ্যম এবং ঋণ নিষ্পত্তির জন্য ব্যবহার করা হয়। একটি দেশের অর্থ সরবরাহ সাধারণত মুদ্রা এবং চাহিদা আমানতের সমন্বয়ে সংজ্ঞায়িত করা হয়। বেশিরভাগ দেশে চাহিদা আমানত হিসেবেই বেশিরভাগ অর্থ সরবরাহ মজুত থাকে। আর্থিক সঙ্কটের সময়ে সাধারণত ব্যাংক গ্রাহকরা নগদ অর্থ তুলে নেয়, যার ফলে চাহিদা আমানত কমে যায় এবং অর্থের যোগান সংকুচিত হয়। অর্থনীতিবিদরা ধারণা করেন যে এই প্রভাব মহামন্দার তীব্রতায় অবদান রেখেছে। যদিও, ২০০৮ সালে শুরু হওয়া আর্থিক সংকটে এমনটি ঘটেনি। প্রকৃতপক্ষে, মার্কিন যুক্তরাষ্ট্রে চাহিদা আমানত নাটকীয়ভাবে বৃদ্ধি পেয়েছে, যা ২০০৮ সালের আগস্ট মাসের প্রায় $৩১০ বিলিয়ন থেকে ডিসেম্বর মাসে প্রায় $৪৬০ বিলিয়ন পৌঁছেছে। চাহিদা আমানতের মূল সুবিধা গ্রাহক যেকোনো সময় কোনো পূর্ব নোটিশ ছাড়াই অর্থ উত্তোলনের সুবিধা। গ্রাহক তার চাহিদা অনুযায়ী যেকোনো সময় ব্যাংকের ক্যাশ কাউন্টারে বা এটিএম থেকে টাকা উত্তোলন করতে পারে। ব্যাংক কার্ড ব্যবহার করে গ্রাহক তার ক্রিত পণ্যের মূল্য পরিশোধ করতে পারে। ইন্টারনেট ব্যাংকিং সুবিধা ব্যবহার করে গ্রাহক চাহিদা আমানত হিসাব থেকে বিভিন্ন ইউটিলিটি বিল পরিশোধ করতে পারে। এই হিসাবে টাকা জমা করা বা উত্তোলন করার কোনো সীমা উল্লেখ থাকে না। গ্রাহক যতবার ইচ্ছা টাকা জমা এবং হিসাবে টাকা থাকা সাপেক্ষে যতবার ইচ্ছা যেকোনো পরিমাণ টাকা উত্তোলন করতে পারে। চলতি হিসাব সঞ্চয়ী হিসাব "Demand Deposit Definition, Account Types, and Requirements"। Investopedia (ইংরেজি ভাষায়)। সংগ্রহের তারিখ ২০২৩-০২-১৭।  Gordon, John Steele। "A Short Banking History of the United States"। WSJ (ইংরেজি ভাষায়)। সংগ্রহের তারিখ ২০২৩-০২-১৮।  Krugman, Paul R., and Robin Wells. Economics. New York: Worth, 2006. Print. Friedman, Milton (১ নভেম্বর ১৯৭১)। Monetary History of the United States, 1867–1960। Princeton University Press। আইএসবিএন 0-691-00354-8।  "Federal Reserve Bank statistics"। www.federalreserve.gov। সংগ্রহের তারিখ ১৮ মার্চ ২০১০।
মেট জাতি

মেট জাতি হল ভারতের মণিপুরের কুকি উপজাতির একটি শাখা। মেটরা ভারতের মণিপুরের একটি স্বল্প পরিচিত উপজাতি সম্প্রদায়, যাদের একটি স্বতন্ত্র উপজাতি হিসেবে সামাজিক এবং সাংস্কৃতিক পরিচয় সম্প্রতি ভারতের কেন্দ্রীয় সরকার এবং মণিপুর রাজ্য সরকার দ্বারা স্বীকৃত হয়েছে। ২০১২ সালের জানুয়ারি মাসে মেট একটি তফসিলি উপজাতি হিসেবে স্বীকৃতি লাভ করে মেট একটি নাম, এটি আক্ষরিক অর্থে সামনের বীটারকে বোঝায় এবং একটি উপাধি হিসাবে বিস্তৃত অর্থে একটি পরিযায়ী লোককে বোঝায়। Haokip, Thongkholal (২০১৩)। The Kukis of Northeast India: Politics and Culture। Bookwell। পৃষ্ঠা 90। আইএসবিএন 978-9380574448।  Tohring, S.R. (২০১০)। Violence and Identity in North-East India: Naga-Kuki Conflict। Mittal Publications। পৃষ্ঠা 19–20। আইএসবিএন 978-8183243445।  Gazette of India-Notification No.02 of 2012.
জাতিসংঘে বাংলাদেশের স্থায়ী প্রতিনিধি

জাতিসংঘে বাংলাদেশের স্থায়ী প্রতিনিধি হলেন জাতিসংঘে বাংলাদেশের স্থায়ী মিশনের প্রধান। জাতিসংঘে বাংলাদেশের স্থায়ী প্রতিনিধি হলেন জাতিসংঘে বাংলাদেশের অগ্রণী প্রতিনিধি এবং রাষ্ট্রদূতের পদমর্যাদার অধিকারী। ১৯৭৪-১৯৭৬: এসএ করিম ১৯৭৬-১৯৮২: খাজা এম. কায়সার ১৯৮২-১৯৮৬: খাজা ওয়াসিউদ্দিন ১৯৮৬-১৯৮৮: বিএ সিদ্দিকী ১৯৮৮-১৯৯০: এএইচএস আতাউল করিম ১৯৯০-১৯৯১: এএইচজি মহিউদ্দিন ১৯৯১-১৯৯১: মোহাম্মদ মহসিন ১৯৯১-১৯৯৪: এম. হুমায়ুন কবির ১৯৯৪-১৯৯৬: রিয়াজ রহমান ১৯৯৬-২০০১: আনোয়ারুল করিম চৌধুরী ২০০১-২০০৭: ইফতেখার আহমেদ চৌধুরী ২০০৭-২০০৯: ইসমত জাহান ২০০৯-২০১৫: আবুলকালাম আব্দুল মোমেন ২০১৫-২০১৯: মাসুদ বিন মোমেন ২০১৯-২০২২: রাবাব ফাতিমা ২০২২-বর্তমান: মুহাম্মদ আবদুল মুহিত "Permanent Representatives of Bangladesh to the UN through the Years"। Permanent Mission of the People's Republic of Bangladesh to the United Nations (ইংরেজি ভাষায়)। ২০১৯-০৮-১৬। ২০২১-০৬-১৯ তারিখে মূল থেকে আর্কাইভ করা। সংগ্রহের তারিখ ২০২১-০৭-৩১।  "Bangladesh elected president of UNICEF Executive Board"। The Daily Star (ইংরেজি ভাষায়)। ২০ জানুয়ারি ২০০০। সংগ্রহের তারিখ ৩০ জানুয়ারি ২০১৮।  "FM slams culture to link Islam with terrorism"। archive.thedailystar.net। The Daily Star। BSS। ৩১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৮।  "Permanent representative to UN"। The Daily Star (ইংরেজি ভাষায়)। ২ মার্চ ২০০৮। সংগ্রহের তারিখ ৩০ জানুয়ারি ২০১৮।  "Masud Momen new Bangladesh's UN envoy"। সংগ্রহের তারিখ ৩০ জানুয়ারি ২০১৮।  "UNSC urged to solve Rohingya crisis"। The Daily Star (ইংরেজি ভাষায়)। ১৯ অক্টোবর ২০১৭। সংগ্রহের তারিখ ৩০ জানুয়ারি ২০১৮।  "United Nations"। www.bdun.org (ইংরেজি ভাষায়)। ২০ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২২।
আনাতোলীয় পাত

আনাতোলীয় পাত একটি মহাদেশীয় ভূত্বকীয় পাত যা ইউরেশীয় পাত এবং আরবীয় পাত থেকে যথাক্রমে উত্তর আনাতোলীয় ভূ-চ্যুতি এবং পূর্ব আনাতোলীয় ভূ-চ্যুতি দ্বারা পৃথক করা হয়েছে। তুরস্কের বেশিরভাগ অংশে দেশটির আনাতোলীয় পাত অবস্থিত। এই অঞ্চলে সবচেয়ে উল্লেখযোগ্য ভূমিকম্প ঐতিহাসিকভাবে উত্তর ভূ-চ্যুতি বরাবর ঘটেছে, যেমন ১৯৩৯ সালের এরজিনকান ভূমিকম্প। ২০২৩ সালের বিধ্বংসী তুরস্ক-সিরিয়া ভূমিকম্পটি সক্রিয় পূর্ব আনাতোলীয় ভূ-চ্যুতি বরাবর একটি স্ট্রাইক স্লিপ ভূ-চ্যুতিতে ঘটেছে যেখানে আরবীয় পাতটি আনাতোলীয় প্লেটের উপর দিয়ে অনুভূমিকভাবে পিছলে যাচ্ছে। আমেরিকান মিউজিয়াম অফ ন্যাচারাল হিস্ট্রি অনুসারে,আনাতোলীয় রুপান্তর ভূ-চ্যুতি পর্যায়টি "সম্ভবত বিশ্বের সবচেয়ে সক্রিয়"। পূর্ব আনাতোলীয় ভূ-চ্যুতি একটি বাম পার্শ্বীয় রূপান্তর ভূ-চ্যুতি আরবীয় পাতের সাথে একটি সীমানা তৈরি করে। দক্ষিণ এবং দক্ষিণ-পশ্চিমে আফ্রিকান পাতের সাথে একটি অভিসারী সীমানা রয়েছে। এই মিলনটি ভূমধ্যসাগরের তলদেশে সামুদ্রিক ভূত্বকের মধ্যে পাশাপাশি আনাতোলিয়ার মহাদেশীয় ভূত্বকের মধ্যে এবং হেলেনিক ও সাইপ্রাস আর্কস বরাবর সাবডাকশন জোন হিসাবে বিবেচিত যা দ্বারাও সংকোচনশীল বৈশিষ্ট্যে প্রকাশ পায়। উত্তর প্রান্তটি ইউরেশীয় পাতের সাথে একটি রূপান্তরিত সীমানা যা উত্তর আনাতোলীয় ভূ-চ্যুতি মণ্ডল (এনএএফজেড) গঠন করে। গবেষণা ইঙ্গিত করে যে আনাতোলীয় পাতটি ঘড়ির কাঁটার বিপরীত দিকে ঘুরছে কারণ এটি আরবীয় পাত দ্বারা পশ্চিমে ধাক্কা দিচ্ছে। ফলে ইউরেশীয় পাত দ্বারা উত্তর দিকের যেকোন চলাচলে বাঁধা রয়েছে। কিছু রেফারেন্সে, আনাতোলীয় পাতকে ইউরেশীয় পাতের সাথে সংযুক্ত মহাদেশীয় ভূত্বকের একটি "ব্লক" হিসাবে উল্লেখ করা হয়েছে। কিন্তু উত্তর আনাতোলীয় ভূ-চ্যুতি অধ্যয়ন এই ইঙ্গিত দেয় যে আনাতোলিয়া ইউরেশীয় পাত থেকে ডি-যুগল। এটি এখন পূর্ব থেকে আরবীয় পাত দ্বারা চেপে ধরা হচ্ছে এবং পশ্চিমের দিকে বাধ্য করা হচ্ছে কারণ এর উত্তরে ইউরেশীয় পাত সেই দিকের গতিকে বাঁধা দিচ্ছে। আফ্রিকান পাত ভূমধ্যসাগরে সাইপ্রাস এবং হেলেনিক আর্কস উপকূল বরাবর আনাতোলীয় পাতের নীচ দিয়ে বয়ে যাচ্ছে। Magazine, Smithsonian; Osborne, Margaret। "7.8-Magnitude Earthquake Felt 'Like the Apocalypse' in Turkey and Syria"। Smithsonian Magazine।  "Here's what we know about what caused the Turkey earthquake"। NPR। NPR। সংগ্রহের তারিখ ১৫ ফেব্রুয়ারি ২০২৩।  "Eastern Turkey IRIS Report"। atlas.geo.cornell.edu।  "Anatolian Fault, Turkey | AMNH"।  Dwivedi, S.K.; Hayashi, D. (আগস্ট ২০১০)। "Modeling the contemporary stress field and deformation pattern of eastern Mediterranean"। Journal of Earth Science। 21 (4): 365–381। এসটুসিআইডি 128589145। ডিওআই:10.1007/s12583-010-0100-6।  Reilinger, R.E.; McClusky, S.C.; Oral, M.B.; King, R.W.; Toksoz, M.N.; Barka, A.A.; Kinik, I.; Lenk, O.; Sanli, I. (মে ১০, ১৯৯৭)। "Global Positioning System measurements of present-day crustal movements in the Arabia-Africa-Eurasia plate collision zone"। Journal of Geophysical Research: Solid Earth। 102 (B5): 9983–9999। ডিওআই:10.1029/96JB03736। বিবকোড:1997JGR...102.9983R।
ইন্‌ছন নারী শিল্পীদের দ্বিবার্ষিকী

ইন্‌ছন নারী শিল্পীদের দ্বিবার্ষিকী দক্ষিণ কোরিয়ার ইন্‌ছনে অনুষ্ঠিত শিল্পকর্ম এবং ২০০৪ সালে উদ্বোধন করা হয়, পরবর্তীকালে ২০০৭, ২০০৯ এবং ২০১১ সালে অনুষ্ঠিত হয় যা সমসাময়িক নারী শিল্পীদের কাজের উপর দৃষ্টি নিবদ্ধ করে। এটি নারী শিল্পীদের কাজের উপর দৃষ্টি নিবদ্ধ করা বিশ্বের প্রথম ও একমাত্র শিল্প দ্বিবার্ষকী। দ্বিবার্ষিকী প্রথম ইন্‌ছনে স্থানীয় মহিলা শিল্পীদের নিয়ে ধারণা করা হয়েছিল; অনেকেই সরকারি ও বেসরকারি বিদ্যালয়ে চারুকলার শিক্ষিকা ছিলেন। তারা ১৯৯৬ সাল থেকে বিশ্বের বাকি অংশের সাথে সংযোগ স্থাপন করবে এমন বড় প্রদর্শনী করার আকাঙ্ক্ষা করেছিল। তবে তাদের নারী শিল্পীদের সমাবেশের প্রতি কুসংস্কারের বিরুদ্ধে লড়াই করতে হয়েছিল। স্থানীয় পুরুষ শিল্পীরা ২০০৬ সালে দ্বিবার্ষিকী বিরোধী আন্দোলন শুরু করেন। ২০০৯ সালের সংস্করণে আমেরিকান নারীবাদী শিল্পী ফেইথ রিংগোল্ড ও জুডি শিকাগোর পাশাপাশি ২৫টি দেশের ৯৯ জন শিল্পীর কাজ প্রদর্শন করা হয়েছিল। তত্ত্বাবধায়ক ড. থালিয়া ভ্রাচোপোলস ও সুত্তিরাত সুপাপারিনিয়া সহ ড. ইউনহি ইয়াং দ্বারা আয়োজিত প্রধান প্রদর্শনী "সো ক্লোজ ইয়েট সো ফার অ্যাওয়ে"তে বিভিন্ন দেশের শিল্পীদের একত্রিত করা হয়েছিল যাদের কাজ প্রশ্ন করে এবং প্রদত্ত পরিচয়ের সাংস্কৃতিক সীমানা অতিক্রম করে। হেং-গিল হান ২০০৯ সালের টিউনিং প্রদর্শনীর অপারেটিং কমিটির চেয়ারম্যান ও তত্ত্বাবধায়ক ছিলেন যার শিরোনাম ছিল "একবিংশ শতাব্দী, নারীত্ব, এবং বৈচিত্র্য এবং আশার শতাব্দী", এবং এই কাজটি মাল্টিমিডিয়া, পারফরম্যান্স, চলচ্চিত্র, লেখা, আলোচনা ও অ্যানিমেশনের মতো বৈচিত্র্যময় মাধ্যমকে অন্তর্ভুক্ত করে প্রদর্শিত হয়েছিল এবং এতে পুরুষ-সনাক্তকারী শিল্পীরা অন্তর্ভুক্ত ছিল। এতে ইউন মি চোই, ডিসব্যান্ড, কোকো ফুসকো, ডোনা হুয়ানকা, আকিকো ইচিকাওয়া, চ্যাং-জিন লি, হিউক কাং, বো সাব কিম, সে ওন কিম, লি মিংওয়েই, জেভিয়ারা সিমন্স, ক্যারোলি শ্নিম্যান এবং লর্না সিম্পসনের শিল্পকর্ম অন্তর্ভুক্ত ছিল। অংশগ্রহণ প্রদর্শনীটি শুধুমাত্র কোরীয় শিল্পীদের কাজ ও প্রধান প্রদর্শনীর মতই শুধুমাত্র মহিলাদের কাজ দেখানো হয়েছে। কিউং-এ কওন ছিলেন দ্বিবার্ষকী আয়োজক কমিটির সভাপতি ও প্রধান প্রদর্শনীর কমিশনার ছিলেন ইউনহি ইয়াং। "2011 Incheon Women Artists' Biennale"। ১৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২৩।  Han, Heng-gil, ed., 2009 Incheon Women Artists' Biennale, Tuning (catalogue) "Spotlight on Women Artists at Incheon Biennale"। Korea Times। ২০০৯-০৭-৩০।
কওন হিউক-বিন

কওন হিউক-বিন (কোরীয়: 권혁빈) একজন কোরীয় ধনকুবের যিনি কোরিয়ার তৃতীয় বৃহত্তম গেমিং কোম্পানি, স্মাইলগেট, জনপ্রিয় ক্রসফায়ার গেমের নির্মাতা সহ-প্রতিষ্ঠা করেন। ক্রসফায়ার ইতিহাসের সবচেয়ে জনপ্রিয় প্রথম ব্যক্তি শ্যুটার গেম হয়ে উঠেছে। তিনি স্মাইলগেট হোল্ডিংস এর মালিক, যা তিনি ২০০২ সালে প্রতিষ্ঠা করেছিলেন কওন সোগাং ইউনিভার্সিটি থেকে ইলেক্ট্রিক্যাল ইঞ্জিনিয়ারিং ডিগ্রি অর্জন করেছেন। ভিডিও গেম বিকাশের লক্ষ্য অনুসরণ করার জন্য স্যামসাং- এ একটি সফটওয়্যার অবস্থান প্রত্যাখ্যান করেছিলেন। চীনা বাজারে প্রবেশের জন্য তিনি টেনসেন্টের সাথে অংশীদারিত্ব করেছিলেন। কওন দক্ষিণ কোরিয়ার সবচেয়ে বড় প্রাইভেট ইনকিউবেটর অরেঞ্জ ফার্ম চালু করার সাথে জড়িত এবং ভিয়েতনাম ও চীনে স্কুল নির্মাণে $৫ মিলিয়নেরও বেশি দান করেছেন। তিনি সোগাং ইউনিভার্সিটিতে তার প্রাক্তন শিক্ষার্থী হিসাবে $২ মিলিয়নেরও বেশি অবদান রেখেছেন। Chung, Grace। "Online Hit Game CrossFire Mints South Korea's Richest Self-Made Billionaire"।  "THE INVESTOR"। www.theinvestor.co.kr।  Herald, The Korea (২২ ডিসেম্বর ২০১৬)। "[Super Rich] Seven numbers to explain self-made billionaire owner of Smilegate"।  < "Bio"। wealthx.com। [স্থায়ীভাবে অকার্যকর সংযোগ]
পৌত্তলিকতাবাদ

পৌত্তলিকতাবাদ বা পেগানবাদ (লাতিন পেগানাস থেকে এসেছে) (ইংরেজি: Paganism) একটি শব্দ, যার অর্থ খ্রিস্টীয় দৃষ্টিভঙ্গিতে দেখলে দাঁড়ায় ইব্রাহিমীয় ধর্মমত বহির্ভূত সংস্কৃতির কিছু আত্মিক ও সামাজিক আচার ও বিশ্বাস। মূর্তিপূজা বা প্রতিমাপূজাকে পৌত্তলিকতাবাদের অন্যতম প্রধান বৈশিষ্ট্য হিসাবে গণ্য করা হয়। এটি মূলত একটি ঐতিহাসিক প্রেক্ষাপটে, গ্রিকো রোমান বহুদেববাদ হিসেবে ইউরোপ এবং উত্তর আফ্রিকার খ্রিস্টান ধর্মের প্রসারের আগে বহু ঈশ্বরবাদী ঐতিহ্যে ব্যবহার করা হয়। ব্যাপক অর্থে, প্রসারিত সমকালীন ধর্মগুলোতে এটি অধিকাংশ পূর্বাঞ্চলীয় ধর্ম এবং আমেরিকা, মধ্য এশিয়া, অস্ট্রেলিয়া ও আফ্রিকার আদিবাসী ঐতিহ্যের অন্তর্ভুক্ত; এবং সেইসাথে সাধারণভাবে অ-আব্রাহামীয় লোকধর্মকেও এটির অন্তর্ভুক্ত করা হয়। যদিও প্যাগানবাদের আদিরূপটি ভিন্ন । এটি মূলত প্রকৃতি পূজার সঙ্গে সম্পৃক্ত ছিল।প্রকৃতির শক্তির বিভিন্ন রূপ ও সর্বেশ্বরবাদ এর মূল ভিত্তি ছিল
প্ল্যাংকের দৈর্ঘ্য

প্ল্যাংকের দৈর্ঘ্য হলো প্ল্যাংক একক নামক একক ব্যবস্থায় ব্যবহৃত দৈর্ঘ্যের একক। একে l P   {\displaystyle l_{P}\ } দ্বারা সূচিত করা হয়ে থাকে। প্ল্যাংকের দৈর্ঘ্যকে সহজাত একক বলা হয়ে থাকে, কারণ একে তিনটা মৌলিক ভৌত এককের মাধ্যমে প্রকাশ করা যায়: আলোর দ্রুতি, প্ল্যাংকের ধ্রুবক এবং মহাকর্ষ ধ্রুবক। স্থান-কাল'কে একটা বিস্তীর্ণ চাদর হিসাবে কল্পনা করলে দূর থেকে এটাকে খুবই মসৃণ এবং স্থির মনে হবে। ক্রমান্বয়ে পরিবর্ধিত করলে এর মধ্যে বেশি বেশি বন্ধুরতা পরিলক্ষিত হবে। যদি এই পরিবর্ধন এমন হয় যে, স্থান-কাল চাদরে প্ল্যাংকের দৈর্ঘ্যের সমান ছোট পরিসরও স্পষ্ট হয়ে ওঠে, তাহলে স্থান-কাল চাদরে আমরা বিপুল বিশৃঙ্খলা দেখতে পাব, সঠিকভাবে বললে এটা আসলে কোয়ান্টাম অস্থিরতা যা হাইজেনবার্গের অনিশ্চয়তা নীতির ফলশ্রুতি। প্ল্যাংকের দৈর্ঘ্য হলো এমন ক্ষুদ্রতম দৈর্ঘ্য যার নিচে সাধারণ আপেক্ষিকতা তত্ত্ব এবং কোয়ান্টাম তত্ত্বের মধ্য দ্বন্দ্ব স্পষ্ট হয়ে ওঠে। অর্থাৎ এর চেয়ে ক্ষুদ্রতর পরিসরে সংঘটিত ঘটনাবলী ব্যাখ্যা করতে হলে মহাকর্ষের একটি পূর্ণাঙ্গ কোয়ান্টায়িত তত্ত্ব দরকার যা আজো উদ্ভাবিত হয়নি। গাণিতিকভাবে, প্ল্যাংকের দৈর্ঘ্য হল l P = ℏ G c 3 ≅ 1.61624 ( 12 ) × 10 − 35 {\displaystyle l_{P}={\sqrt {\frac {\hbar G}{c^{3}}}}\cong 1.61624(12)\times 10^{-35}} মিটার যেখানে: ℏ   {\displaystyle \hbar \ } হল ডিরাকের ধ্রুবক, প্ল্যাংকের ধ্রুবক কে ২π দিয়ে ভাগ করে এর মান পাওয়া যায় ; G হল মহাকর্ষ ধ্রুবক; c হল শূন্য স্থানে আলোর দ্রুতি বন্ধনীর মধ্যের সংখ্যাদুটি হল এই মানটির শেষ দুই অঙ্কের অনিশ্চয়তা (আদর্শ বিচ্যুতি) ।এসআই এককে, প্ল্যাংকের দৈর্ঘ্য প্রায় ১.৬ × ১০−৩৫ মিটারের সমান। দৃশ্যমান মহাবিশ্বের অনুমিত ব্যাসার্ধ (৭.৪ × ১০২৬ মি বা ৭৮ বিলিয়ন আলোকবর্ষ) হচ্ছে ৪.৬ × ১০৬১ প্ল্যাংকের দৈর্ঘ্য এর সমান। স্ট্রিং তত্ত্বে একটি সাধারণ স্ট্রিং এর দৈর্ঘ্য প্ল্যাংকের দৈর্ঘ্যের সমান বিবেচনা করা হয়। সাধারণভাবে এত ক্ষুদ্র পরিসরকে বিবেচনা করার প্রয়োজন না হলেও, কৃষ্ণবিবরের কেন্দ্রে সংঘটিত ঘটনাবলী এবং বৃহৎ বিস্ফোরণের সময় মহাবিশ্বের প্রকৃতি জানতে হলে প্ল্যাংকের দৈর্ঘ্যের পরিসরে হিসাব-নিকাশ করার প্রয়োজন পড়ে। প্ল্যাংক একক জন বেজ, "পদার্থবিজ্ঞানে দৈর্ঘ্যের মাত্রা: প্ল্যাংকের দৈর্ঘ্য" জন বেজ, "উচ্চতর মাত্রার বীজগণিত এবং প্ল্যাংক-মাত্রায় পদার্থবিজ্ঞান: প্ল্যাংকের দৈর্ঘ্য"
ক্ষীরোদকশায়ী বিষ্ণু

ক্ষীরোদকশায়ী বিষ্ণু (সংস্কৃত: क्षीरोदक्शायीविष्णु, আইএএসটি: Kṣīrodakaśāyī-Viṣṇu, অনু. 'বিষ্ণুর বিস্তৃতি যিনি ক্ষীরার (দুগ্ধের সাগর) মধ্যে অবস্থিত') দেবতা বিষ্ণুর একটি রূপ। গৌড়ীয় বৈষ্ণবধর্মে সত্ত্ব-তন্ত্র বিষ্ণুর তিনটি ভিন্ন রূপ বা দিক - মহাবিষ্ণু, গর্ভোদকশায়ী বিষ্ণু এবং ক্ষীরোদকশায়ী বিষ্ণু। ব্রহ্মাণ্ডের ভিত্তি হিসেবে রয়েছে গর্ভোদকশায়ী বিষ্ণু এবং প্রতিটি বস্তুর কণায় ক্ষীরোদকশায়ী বিষ্ণু অনুলিপিকৃত সংস্করণ, এবং তাঁকে পরমাত্মাও বলা হয়। ক্ষীরোদকশায়ী বিষ্ণু প্রত্যেকটি পরমাণু এবং সমস্ত প্রাণীর হৃদয়ে সাক্ষী হিসাবে বাস করেন, এবং স্মরণ, জ্ঞান ও বিস্মৃতি প্রদান করেন। তাঁর ব্যক্তিগত আবাস হল ক্ষীরসাগর (ঘন দুধের সাগর) এবং তিনি নারায়ণের অনিরুদ্ধ সম্প্রসারণ হিসাবে উপলব্ধ। "Srimad Bhagavatam Canto 1 Chapter 2 Verse 23"। নভেম্বর ২৩, ২০১০ তারিখে মূল থেকে আর্কাইভ করা। সংগ্রহের তারিখ নভেম্বর ২৩, ২০১০।  www.wisdomlib.org (১৯৭০-০১-০১)। "Kshirodakshayivishnu, Kṣīrodakśāyīviṣṇu, Kshirodakshayi-vishnu: 1 definition"। www.wisdomlib.org (ইংরেজি ভাষায়)। সংগ্রহের তারিখ ২০২২-০৮-০২।  A.C. Bhaktivedanta Svamī Prabhupāda. The Quest for Enlightenment. Los Angeles. Hard Cover 1997
খালিদ আব্দুল ফাত্তাহ

খালিদ মুহাম্মদ আব্দুল ফাত্তাহ (আরবি: خالد محمد عبدالفتاح, ইংরেজি: Khaled Abdelfattah; জন্ম: ২২ জানুয়ারি ১৯৯৯; খালিদ আব্দুল ফাত্তাহ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন। খালিদ মুহাম্মদ আব্দুল ফাত্তাহ ১৯৯৯ সালের ২২শে জানুয়ারি তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন। "Al Ahly Players" [আল আহলি খেলোয়াড়]। alahlyegypt.com (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।  সকারওয়েতে খালিদ আব্দুল ফাত্তাহ (ইংরেজি) ট্রান্সফারমার্কেটে খালিদ আব্দুল ফাত্তাহ (ইংরেজি) ওয়ার্ল্ডফুটবল.নেটে খালিদ আব্দুল ফাত্তাহ (ইংরেজি)
আলবার্তো পালাচি

আলবার্তো পালাচি (জন্ম ১৯৪৯/১৯৫০) একজন স্পেনীয় ধনকুবের ব্যবসায়ী এবং বিবাহের পোশাক কোম্পানি প্রোনোভিয়াসের প্রাক্তন মালিক। ১৯৬৪ সালে, পালাচি তার পিতামাতার কাছ থেকে একটি দোকান উত্তরাধিকারসূত্রে পেয়েছিলেন। তিনি বিশ্বের বৃহত্তম বিবাহের পোশাক সংস্থাগুলির মধ্যে একটি প্রোনোভিয়াসের ব্যবসা বাড়িয়ে তোলেন। ২০১৭ সালের অক্টোবরে, পালাচি তার পিতার দ্বারা ১৯২২ সালে প্রতিষ্ঠিত বিবাহের পোশাক কোম্পানি প্রোনোভিয়াসের ৯০%, ব্রিটিশ প্রাইভেট ইক্যুইটি ফার্ম বিসি পার্টনার্সের কাছে আনুমানিক US$৫৫০-৬৫৫ মিলিয়নে বিক্রি করে। ২০১৮ সালের মার্চ পর্যন্ত, ফোর্বস তার মোট সম্পদের পরিমাণ US$১.১ বিলিয়ন অনুমান করেছে। তিনি সুজানা গ্যালার্ডোকে বিয়ে করেছিলেন, যিনি এখন ম্যানুয়েল ভালসের সাথে বিবাহিত। ফোর্বসের মতে তিনি তিন সন্তান নিয়ে "বিচ্ছিন্ন" এবং স্পেনের মাদ্রিদে থাকেন। "Forbes profile: Alberto Palatchi"। Forbes। সংগ্রহের তারিখ ২৩ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Peterson-Withorn, Chase। "Meet The World's 259 Newest Billionaires"। forbes.com। সংগ্রহের তারিখ ৬ মার্চ ২০১৮।  Média, Prisma। "Susana Gallardo - La biographie de Susana Gallardo avec Gala.fr"। Gala.fr (french ভাষায়)। সংগ্রহের তারিখ ২০১৯-০৯-২৫। উদ্ধৃতি শৈলী রক্ষণাবেক্ষণ: অচেনা ভাষা (link)
ম্যানুয়েল লাও হার্নান্দেজ

ম্যানুয়েল লাও হার্নান্দেজ (জন্ম ১৯৪৪) একজন স্পেনীয় ধনকুবের এবং স্পেনের বৃহত্তম ক্যাসিনো কোম্পানি সিরসার প্রতিষ্ঠাতা। হার্নান্দেজ ১৯৪৪ সালে আলমেরিয়ায় জন্মগ্রহণ করেন তিনি বিবাহিত, তিন সন্তানের জনক এবং স্পেনের মাতাদেপেরাতে থাকেন। "The World's Billionaires: Manuel Lao Hernandez"। Forbes। সংগ্রহের তারিখ ৯ ফেব্রুয়ারি ২০১৭।  Ribagorda, Carlos (২৬ সেপ্টেম্বর ২০০৭)। "Manuel Lao (Cirsa): Yo sigo controlando los barcos-casino de Buenos Aires"। El Confidencial (স্পেনীয় ভাষায়)। Titania Compañía Editorial, S.L.। সংগ্রহের তারিখ ৯ ফেব্রুয়ারি ২০১৯।
ফার্নান্দো রোইগ

ফার্নান্দো রোইগ আলফোনসো (জন্ম ২৫ জুন ১৯৪৭) একজন স্পেনীয় ধনকুবের ব্যবসায়ী, স্পেনীয় ফুটবল ক্লাব ভিলারিয়াল সিএফ, এর মালিক এবং সভাপতি এবং স্প্যানিশ সুপারমার্কেট চেইন মারকাডোনার ৯% এর মালিক। ২০২১ সালের অক্টোবর পর্যন্ত, ফোর্বস তার মোট সম্পদের পরিমাণ US$১.৭ বিলিয়ন অনুমান করেছে। তার ভাই জুয়ান রোইগ, সিইও এবং সংখ্যাগরিষ্ঠ শেয়ারহোল্ডার, তার স্ত্রী হর্টেনসিয়া হেরেরো স্প্যানিশ সুপারমার্কেট চেইন মারকাডোনার ২৮% মালিক। রোইড় বিবাহিত, দুই সন্তানের জনক, এবং ভ্যালেন্সিয়া, স্পেনে বসবাস করেন। "Forbes profile: Fernando Roig"। Forbes। সংগ্রহের তারিখ ১ অক্টোবর ২০২১।
গ্যাব্রিয়েল এসকারার

গ্যাব্রিয়েল এসকারার জুলিয়া (জন্ম ফেব্রুয়ারি ১৯৩৫) একজন স্পেনীয় ধনকুবের ব্যবসায়ী এবং মেলিয়া হোটেল ইন্টারন্যাশনালের প্রতিষ্ঠাতা ও চেয়ারম্যান। তার ছয় সন্তান রয়েছে এবং তিনি স্পেনের ম্যালোর্কাতে থাকেন। তার ছেলে গ্যাব্রিয়েল এসকারার জাউমে ভাইস-চেয়ারম্যান এবং সিইও। "Gabriel ESCARRER JULIA - Personal Appointments (free information from Companies House)"। Beta.companieshouse.gov.uk। ১৯৯২-০৮-০৬। সংগ্রহের তারিখ ২০১৭-০২-০৯।  "Forbes profile: Gabriel Escarrer"। Forbes। সংগ্রহের তারিখ ৯ ফেব্রুয়ারি ২০২১।  "Management structure | Meliá Hotels International"। Meliahotelsinternational.com। ২০১৭-০২-১১ তারিখে মূল থেকে আর্কাইভ করা। সংগ্রহের তারিখ ২০১৭-০২-০৯।
ফিন রাউজিং

ফিন রাউজিং (জন্ম ১৯৫৪) একজন সুয়েডীয় ধনকুবের উত্তরাধিকারী এবং ব্যবসায়ী। তিনি প্যাকেজিং কোম্পানি টেট্রা লাভালের সহ-মালিক এবং সাবার মোটরস্পোর্ট এবং আলফা রোমিও ফর্মুলা ওয়ান দলের সহ-মালিক। ফিন রাউজিং হলেন গ্যাড রাউজিং এবং বির্গিট রাউজিং এর ছেলে। ফোর্বসের মতে, অক্টোবর ২০১৯ পর্যন্ত রাউজিং-এর মোট মূল্য $৮ বিলিয়ন। রাউজিং ইংল্যান্ডে বসবাস করেন। "Stroll's Force India switch to trigger moves for Ocon, Vandoorne, Kubica and Ericsson"। RaceFans। সংগ্রহের তারিখ ৩০ আগস্ট ২০১৮।  "Finn Rausing"। Forbes। সংগ্রহের তারিখ ২ মার্চ ২০২১।
কার্ল বেনেট

কার্ল বেনেট (জন্ম ১৯৫১) একজন সুয়েডীয় ধনকুবের ব্যবসায়ী। তিনি মেডিক্যাল টেকনোলজি ফার্ম গেটিঞ্জ এবং প্রিন্টিং কোম্পানি এল্যান্ডার্সের চেয়ারম্যান। কার্ল বেনেট ১৯৫১ সালে জন্মগ্রহণ করেন, এবং অর্থনীতিতে স্নাতক ডিগ্রী, এবং গোথেনবার্গ বিশ্ববিদ্যালয় থেকে এমবিএ করেছেন। তিনি কার্ল বেনেট এবি এর মালিক, এছাড়াও লাইফকো, গেটিংগে, এলান্ডার্স এবং অন্যান্য কোম্পানিতে উল্লেখযোগ্য হোল্ডিং রয়েছে। ২০২০ সালের জুন পর্যন্ত, ফোর্বস তার মোট সম্পদের পরিমাণ ৪.৭ বিলিয়ন মার্কিন ডলার অনুমান করেছে। তিনি একটি সন্তানের সাথে বিবাহিত এবং সুইডেনের গোথেনবার্গে থাকেন। "Getinge: Board of Directors"। Getinge। ২৭ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৫।  "Forbes profile: Carl Bennet"। Forbes। সংগ্রহের তারিখ ৯ জুন ২০২০।  "Board of Directors"। Carl Bennet AB। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৫।
এরিক পলসন

এরিক পলসন একজন সুয়েডীয় ধনকুবের ব্যবসায়ী, ১৯৭৭ সাল থেকে স্কিস্টারের চেয়ারম্যান ১৯৫৭ সালে, ১৭ বছর বয়সে, পলসন এবং তার ছোট ভাই ম্যাটস পিইএবি প্রতিষ্ঠা করেন, যা প্রাথমিকভাবে বর্জ্য ব্যবস্থাপনা। পিইএবি-এর ২০১৪ সালে রাজস্ব $5 বিলিয়নের বেশি ছিল, এবং ১৪,০০০ জনেরও বেশি লোক নিয়োগ করেছিল। তিনি বিবাহিত, চার সন্তানের জনক এবং সুইডেনের বাস্তাদ শহরে বসবাস করেন। "Executive Profile: Erik Paulsson"। Bloomberg। সংগ্রহের তারিখ ২২ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Erik Paulsson"। Forbes.com। সংগ্রহের তারিখ ২২ জুলাই ২০১৭।
লতি থাম

হেলগা লিসেলট "লতি" থাম (জন্ম ১৮ এপ্রিল ১৯৪৯) একজন সুয়েডীয় উত্তরাধিকারী এবং নারী ব্যবসায়ী, ফ্যাশন রিটেইল চেইন এইচঅ্যন্ডএম এর ৫% এরও বেশির মালিক। তিনি হেলগা লিসেলট পারসন নামে জন্মগ্রহণ করেন, তিনি এইচএন্ডএম -এর প্রতিষ্ঠাতা এরলিং পারসনের কন্যা। এইচঅ্যান্ডএম এ থাম দ্বিতীয় বৃহত্তম ৫.৩২% শেয়ারের মালিক; তার ভাই স্টেফান পারসনের রয়েছে ৩৭.৬৯%। ফোর্বস অনুসারে, থামের নেট মূল্য $২.১ বিলিয়ন, মে ২০২০ হিসাবে। তিনি সুয়েডীয় আর্থিক সাংবাদিক এবং অর্থদাতা পিটার থামকে বিয়ে করেছেন; তারা সুইডেনের স্টকহোমে বাস করে এবং তাদের এক ছেলে ও এক মেয়ে রয়েছে। Clas Rydergren। "Relaterat till LISTA: Sörmlandsbönderna som delar på 309 miljoner från EU – kommun för kommun - Nyhetr.se"। nyhetr.se। ১৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৬।  "Forbes profile: Liselott Persson"। Forbes। সংগ্রহের তারিখ ২৪ মে ২০২০।  "Ownership structure"। H&M। ২১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৫।  Rainer, Lena (৩ জুলাই ২০০৫)। "Bokslut för Pieter Tham"। Sydsvenskan। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৫।
এরিক সেলিন

এরিক সেলিন (জন্ম ১৯৬৭ ) একজন সুয়েডীয় ধনকুবের প্রপার্টি ডেভেলপার এবং ফাস্টিগেটস এবি বাল্ডারের সিইও এবং নিয়ন্ত্রণকারী মালিক। সেলিন কালেক্টর ক্রেডিট এবি, সাতো ওই এবং কালেক্টর এবি-এর চেয়ারম্যান। সেলিন তালাকপ্রাপ্ত এবং সুইডেনের গোথেনবার্গে থাকেন। "Erik Selin - Balder"। Balder.se। ২০১৭-০৪-২২ তারিখে মূল থেকে আর্কাইভ করা। সংগ্রহের তারিখ ২০১৭-০৪-২১।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) "Forbes profile: Erik Selin"। Forbes.com। সংগ্রহের তারিখ ৪ জুলাই ২০২১।  Stocks। "Stocks"। Bloomberg। সংগ্রহের তারিখ ২০১৭-০৪-২১।
স্টেফান ওলসন (ব্যবসায়ী)

স্টেফান ওলসন (জন্ম ১৯৪৮/১৯৪৯) একজন সুয়েডীয় ধনকুবের ব্যবসায়ী এবং ক্যাথলিক ধর্মযাজক এবং স্টেনা স্ফিয়ারের ২৪.৫% মালিক। স্টেফান ওলসন স্টেনা স্ফিয়ারের প্রতিষ্ঠাতা স্টেন অ্যালান ওলসনের দ্বিতীয় পুত্র। তার ভাইবোন ড্যান ওলসন ৫১% এবং ম্যাডেলিন ওলসন এরিকসন ১২.৫% এর মালিক। তিনি বিবাহিত এবং লন্ডনে থাকেন। "Forbes profile:Stefan Olsson"। Forbes.com। সংগ্রহের তারিখ ১ নভেম্বর ২০১৯।